Source: https://www.riigiteataja.ee/akt/119062018003
Timestamp: 2020-04-04 06:50:10+00:00

Document:
Pangandusgrupi väärtpaberiosaluste aruannete esitamise nõuded – Riigi Teataja
Pangandusgrupi väärtpaberiosaluste aruannete esitamise nõuded
Pangandusgrupi väärtpaberiosaluste aruannete esitamise nõuded - sisukord
2 Aruanded, nende koostamise põhimõtted ja esitamine
§ 3 Aruanded ja nende koostamine
§ 4 Aruandeperiood ja aruannete esitamise tähtajad
§ 5 Aruannete esitamine
§ 6 Määruse kohaldamine
RT I, 19.06.2018, 3
Vastu võetud 20.06.2017 nr 7
RT I, 21.06.2017, 27
jõustumine 24.06.2017
12.06.2018 RT I, 19.06.2018, 1 01.01.2019
Määrus kehtestatakse Eesti Panga seaduse § 2 lõike 2 punkti 7 ning krediidiasutuste seaduse § 91 lõike 3 alusel.
1) määruse § 3 lõikes 1 nimetatud aruannete (edaspidi aruanded) sisu- ja struktuurinõuded, mida tuleb järgida Euroopa Keskpanga määrusega (EL) nr 1011/2012 väärtpaberiosaluste statistika kohta (täiendatud Euroopa Keskpanga määrusega (EL) nr 2015/730 ja määrusega (EL) nr 2016/1384) ette nähtud artikkel 3a kohaste väärtpaberiosaluste andmete esitamisel;
2) määruse § 3 lõikes 1 nimetatud aruannete Eesti Pangale esitamise tähtajad ja kord.
Määrusega ette nähtud aruandeid on kohustatud koostama ja esitama Eestis tegutsevad pangandusgrupid, mis on määratletud Euroopa Keskpanga määruse (EL) nr 1011/2012 artikli 2 lõike 1 punktis b (edaspidi pangandusgrupid).
2. peatükk Aruanded, nende koostamise põhimõtted ja esitamine
§ 3. Aruanded ja nende koostamine
(1) Pangandusgrupid on kohustatud koostama ja Eesti Pangale esitama järgmised aruanded:
1) ISIN-koodita väärtpaberite aruanne koodiga 2230 (lisa 1);
2) väärtpaberite grupipõhine aruanne koodiga 2231 (lisa 2);
3) väärtpaberite üksusepõhine aruanne koodiga 2232 (lisa 3).
(2) Aruannete koostamisel tuleb lähtuda Euroopa Keskpanga määruse (EL) nr 1011/2012 (täiendustega) artiklis 3a sätestatud nõuetest.
(3) Määruse lisades 1–3 kasutatakse mõisteid Euroopa Keskpanga määruse (EL) nr 1011/2012 (täiendustega) II lisa tähenduses.
(4) Määruse lisas 1 nimetatud aruande koostamisel tuleb emitendi institutsionaalse sektori määratlemisel lähtuda mõistetest Eesti Panga presidendi 29. mai 2014. aasta määruse nr 7 „Krediidiasutuse bilansi täiendava aruandluse kehtestamine” tähenduses.
§ 4. Aruandeperiood ja aruannete esitamise tähtajad
(1) Aruannete aruandeperiood on kvartal.
(2) Aruanded esitatakse kahekümnendaks pangapäevaks pärast aruandeperioodi lõppu.
(1) Aruanded esitatakse Eesti Pangale elektrooniliselt XML-is (eXtensible Markup Language) vormindatud dokumentidena Eesti Panga presidendi 29. mai 2018. aasta määruse nr 4 „Aruannete elektroonilise esitamise nõuded” (RT I, 05.06.2018, 1) kohaselt.
[RT I, 19.06.2018, 1 - jõust. 01.01.2019]
(2) Pärast vigade tuvastamist või arvestuspõhimõtete muutmist esitatakse elektrooniliselt uued korrigeeritud aruanded.
(3) Aruannetes esitatav tekst ja tunnused ei või sisaldada järgmiseid sümboleid: >, <, &, ', ".
§ 6. Määruse kohaldamine
Määrust kohaldatakse aruannete koostamisele ja esitamisele alates aruandeperioodidest, mis lõpevad 30. septembril 2018.
Lisa 1 ISIN-koodita väärtpaberite aruanne
Lisa 2 Väärtpaberite grupipõhine aruanne
Lisa 3 Väärtpaberite üksusepõhine aruanne

References: § 3

§ 4

§ 5

§ 6
 § 2
 § 91
 § 3
 § 3

§ 3

§ 4

§ 6